46. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.: οικ. 22802/1629 Της 16 Απρ.-13 Μαΐου 2008 (ΦΕΚ  Β΄861) Προϋποθέσεις και διαδικασία έγκρισης και άσκησης του επαγγέλματος του τεχνίτη ψηφιακού ταχογράφου, υπεύθυνου συνεργείου ψηφιακού ταχογράφου, υποχρεώσεις συνεργείων ψηφιακού ταχογράφου - κυρώσεις Έχοντας υπόψη: α) Τις διατάξεις της παρ. 1β του άρθρου 14 του  ν. 3534/2007 (ΦΕΚ Α΄40). β) Τον Κανονισμό 3821/1985 του Συμβουλίου της Ευρωπαϊκής Ένωσης, όπως ισχύει και ειδικότερα του Παραρτήματος 1Β αυτού. γ) Την ανάγκη καθορισμού προσόντων, εκπαίδευσης, ελέγχου, υποχρεώσεων και διαδικασιών έκδοσης έγκρισης και άσκησης του επαγγέλματος του τεχνίτη ψηφιακού ταχογράφου. δ) Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε τα εξής: Άρθρο 1 Ορισμοί Για τους σκοπούς της παρούσης απόφασης νοούνται ως: 1. «Αρμόδια Αρχή»: ως Αρμόδια Αρχή για την έγκριση τεχνιτών ψηφιακού ταχογράφου συνεργείων ψηφιακού ταχογράφου ορίζεται, σύμφωνα με το άρθρο 4 παρ.1 του ν. 1575/1985, ως ισχύει, η οικεία Νομαρχιακή Υπηρεσία Μεταφορών και Επικοινωνιών (Ν.Υ.Μ.Ε.) όπου υπάγεται το Συνεργείο. 2. «Συνεργείο»: Φυσικό ή νομικό πρόσωπο που έχει λάβει την απαραίτητη έγκριση από την οικεία Ν.Υ.Μ.Ε. για την εγκατάσταση, βαθμονόμηση, έλεγχο, επιθεώρηση, επισκευή και απόσυρση ψηφιακών ταχογράφων σύμφωνα με τις διατάξεις του Καν. (ΕΟΚ) υπ’ αριθμ. 3821/1985, ως ισχύει. 3. «Εργασίες Ψηφιακού Ταχογράφου»: Η εγκατάσταση, βαθμονόμηση, έλεγχος, επιθεώρηση, επισκευή ψηφιακών ταχογράφων σύμφωνα με τις διατάξεις του Καν. (ΕΟΚ) υπ’ αριθμ. 3821/1985, ως ισχύει. Σελ. 262,386 Τεύχος Σελ. 4. «Συσκευή Ψηφιακού Ταχογράφου»: Ο συνολικός εξοπλισμός που προορίζεται να τοποθετηθεί στα οδικά οχήματα για να δεικνύει, να καταγράφει και να αποθηκεύει αυτόματα ή ημιαυτόματα τις ενδείξεις για την κίνηση των οχημάτων αυτών και για ορισμένες χρονικές περιόδους εργασίας των οδηγών τους. Ο εξοπλισμός αυτός περιλαμβάνει καλώδια, αισθητήρες, μονάδα ηλεκτρονικής αποθήκευσης πληροφοριών σχετικών με τον οδηγό, μία (δύο) μονάδα(-ες) ανάγνωσης κάρτας για την εισαγωγή μίας ή δύο καρτών οδηγού (με μνήμη), ενσωματωμένο ή ανεξάρτητο εκτυπωτή, μονάδες οπτικής απεικόνισης, μονάδα μεταβίβασης δεδομένων, μονάδα απεικόνισης ή εκτύπωσης πληροφοριών κατά παραγγελία και μονάδα καταγραφής των τόπων έναρξης και λήξης της ημερήσιας περιόδου εργασίας. 21.Ε.η.46 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 5. «Κάρτα Συνεργείου»: Η κάρτα ψηφιακού ταχογράφου που εκδίδεται από την Αρχή Έκδοσης Καρτών για κατασκευαστή συσκευών ελέγχου, κατασκευαστή οχημάτων ή ένα συνεργείο - τεχνίτη, εγκεκριμένων από την αρμόδια αρχή έγκρισης συνεργείων και τεχνιτών ΨΤ. Με την κάρτα συνεργείου ταυτοποιείται ο κάτοχος της κάρτας και καθίσταται δυνατός ο έλεγχος (δοκιμή), η βαθμονόμηση ή/και η τηλεφόρτωση των δεδομένων της συσκευής ελέγχου. Η κάρτα συνεργείου – τεχνίτη εκδίδεται στο συνεργείο για αποκλειστική χρήση από το συνεργείο – τεχνίτη του οποίου και φέρει τα στοιχεία. Για μεγαλύτερη ασφάλεια συνοδεύεται από έναν κωδικό PIN. Η κάρτα συνεργείου είναι εξατομικευμένη (φέρει την ψηφιοποιημένη φωτογραφία και υπογραφή του κατόχου της) και η ισχύ της είναι για ένα (1) έτος. 6. «Τηλεφόρτωση»: αντιγραφή, μαζί με την ψηφιακή υπογραφή, μέρους ή πλήρους συνόλου δεδομένων που είναι αποθηκευμένα στη μνήμη δεδομένων του οχήματος ή στη μνήμη της κάρτας ταχογράφου. Άρθρο 2 Προσόντα και Διαδικασία Έγκρισης 1. Για να εγκριθεί ως Τεχνίτης Ψηφιακού Ταχογράφου, ο υποψήφιος θα πρέπει να είναι κάτοχος μιας, τουλάχιστον, εκ των αδειών άσκησης επαγγέλματος των αναφερομένων στο άρθρο 2 παρ. α (μηχανοτεχνίτης), παρ. β (ηλεκτροτεχνίτης), παρ. στ (τεχνίτης οργάνων) και στο άρθρο 4 παρ.4α (διπλωματούχος μηχανικός αυτοκινήτων) και παρ. 4β (τεχνολόγος μηχανικός αυτοκινήτων) του ν. 1575/1985, ως ισχύει. 2. Ο υποψήφιος που πληρεί την υπό παρ.1 προϋπόθεση υποβάλει τα ακόλουθα δικαιολογητικά: 2.1 Αίτηση για την έγκριση εκτέλεσης Εργασιών Ψηφιακού Ταχογράφου, του Παραρτήματος 1, πλήρως συμπληρωμένη. Η υπόψη αίτηση, υπόδειγμα της οποίας επισυνάπτεται στην παρούσα στο Παράρτημα Ι, υποβάλλεται από τον υποψήφιο ή από ειδικώς εξουσιοδοτημένο προς τούτο πρόσωπο μαζί με τα υπόλοιπα δικαιολογητικά της ως άνω παρ.2 σε σφραγισμένο φάκελο στην οικεία Ν.Υ.Μ.Ε.. 2.2. Επικυρωμένο αντίγραφο αδείας ασκήσεως επαγγέλματος εκ των αναφερομένων στο άρθρο 2 παρ. α, β, στ και στο άρθρο 4 παρ.4α και 4β του ν. 1575/1985, ως ισχύει.  2.3. Βεβαίωση του αντιστοίχου με τη Συσκευή Ψηφιακού Ταχογράφου επισήμου αντιπροσώπου εισαγωγής ή εργοστασίου κατασκευής αυτής, με την οποία θα δηλώνεται ότι ο υποψήφιος έχει λάβει την απαιτούμενη εκπαίδευση, όπως προβλέπεται στο Παράρτημα ΙΙ, για την εκτέλεση των εργασιών Ψηφιακού Ταχογράφου. Η εκπαίδευση πρέπει να είναι τουλάχιστον διάρκειας (20) ωρών και οι εκπαιδευτές πρέπει να διαθέτουν βεβαίωση επάρκειας από το εργοστάσιο κατασκευής. 3. Όταν πληρούνται οι ανωτέρω προϋποθέσεις, η οικεία Ν.Υ.Μ.Ε. χορηγεί στον τεχνίτη την απαιτούμενη έγκριση. Άρθρο 3 Εργασίες Ψηφιακού Ταχογράφου Ο υποψήφιος που θα αιτηθεί να εγκριθεί για εκτέλεση εργασιών που σχετίζονται με τον ψηφιακό ταχογράφο, θα πρέπει να παρέχει, κατ’ ελάχιστο, για όλους τους εγκεκριμένους τύπους ψηφιακού ταχογράφου, τις κάτωθι υπηρεσίες: α) «Τοποθέτηση»: εγκατάσταση της συσκευής ψηφιακού ταχογράφου εντός του οχήματος. β) «Ενεργοποίηση»: το στάδιο κατά το οποίο η συσκευή ψηφιακού ταχογράφου τίθεται σε πλήρη λειτουργία και θέτει σε εφαρμογή όλες της τις λειτουργίες, συμπεριλαμβανομένων και των λειτουργιών ασφαλείας. γ) «Βαθμονόμηση»: η επικαιροποίηση ή η επιβεβαίωση των παραμέτρων του οχήματος για καταγραφή στη μνήμη. Τα μεγέθη του οχήματος συνίστανται στα αναγνωριστικά στοιχεία του οχήματος (αριθμός αναγνώρισης οχήματος (VIN), αριθμός κυκλοφορίας οχήματος (VRN) και το Κράτος Μέλος έκδοσης) και στα χαρακτηριστικά του οχήματος [w, k, l, μέγεθος ελαστικών, ρύθμιση διάταξης περιορισμού της ταχύτητας (εφόσον υπάρχει) τρέχουσα διεθνής ώρα UTC, τρέχουσα τιμή χιλιομετρητή]. δ) «Χορήγηση Πινακίδων Τοποθέτησης»: Μετά την τοποθέτηση μιας συσκευής ψηφιακού ταχογράφου και τον έλεγχο της εν λόγω τοποθέτησης, πάνω, μέσα ή δίπλα από τη συσκευή ελέγχου προσαρμόζεται πινακίδα τοποθέτησης, ευδιάκριτη και εύκολα προσβάσιμη. Ύστερα από κάθε έλεγχο που διεξάγει εγκεκριμένος τεχνίτης ή ένα Συνεργείο προσαρμόζεται νέα πινακίδα τοποθέτησης στη θέση της παλιάς. ε) «Πινακίδα σφράγισης»: Σφράγιση των συνδέσεων για την αποφυγή ανιχνεύσιμων μεταβολών ή απώλειας δεδομένων και τοποθέτηση πινακίδας σφράγισης που να μην δύναται να αφαιρεθεί. στ) «Περιοδικοί έλεγχοι»: Οι περιοδικοί έλεγχοι της συσκευής που είναι τοποθετημένη στο όχημα διεξάγεται ύστερα από κάθε επισκευή της συσκευής, ή ύστερα από όποια μεταβολή του χαρακτηριστικού συντελεστή του οχήματος ή της πραγματικής περιφέρειας ελαστικών των τροχών ή ύστερα από την εκδήλωση εικοσάλεπτης τουλάχιστον καθυστέρησης της διεθνούς ώρας UTC της συσκευής, ή μετά την αλλαγή του αριθμού VRN και εν γένει τουλάχιστον μια φορά κάθε δυο χρόνια (24 μήνες) μετά τον τελευταίο έλεγχο. (Μετά τη σελ.262,386) Σελ. 262,387 Τεύχος Σελ. Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.46 ζ) «Επιθεώρηση νέων ή επισκευασμένων οργάνων». Κάθε επί μέρους συσκευή, νέα ή επισκευασμένη ελέγχεται σχετικά με την ομαλή λειτουργία της και την ακρίβεια των ενδείξεων και των καταγραφών της μέσω της σφράγισης και της βαθμονόμησης. η) «Επισκευή»: Κάθε επισκευή που πραγματοποιείται σε αισθητήρα κίνησης ή σε μονάδα επί οχήματος για την οποία απαιτείται διακοπή της τροφοδότησής του ή αποσύνδεσής της από άλλα συστατικά στοιχεία της συσκευής ελέγχου ή το άνοιγμα αυτών. Τα συνεργεία μπορούν να τηλεφορτώνουν δεδομένα από τη συσκευή ελέγχου προκειμένου να τα παραδώσουν στην κατάλληλη επιχείρηση μεταφορών.  θ) «Απόσυρση ψηφιακού ταχογράφου και χορήγηση πιστοποιητικού περί μη τηλεφόρτωσης»: Τα εγκεκριμένα συνεργεία ψηφιακού ταχογράφου εκδίδουν για τις επιχειρήσεις μεταφορών πιστοποιητικό δεδομένων στις περιπτώσεις όπου αστοχία της συσκευής ελέγχου εμποδίζει την τηλεφόρτωση δεδομένων που έχουν καταγραφεί προγενέστερα ακόμη και μετά την επισκευή από το Συνεργείο. Τα συνεργεία πρέπει να φυλάσσουν ένα αντίγραφο του κάθε πιστοποιητικού που εξέδωσαν για χρονικό διάστημα τουλάχιστον ενός έτους.  Άρθρο 4 Υπεύθυνος Συνεργείου 1. Το Συνεργείο θα πρέπει να απασχολεί τουλάχιστον έναν (1) Τεχνίτη ψηφιακού ταχογράφου. Η ιδιότητα του Τεχνίτη ψηφιακού ταχογράφου είναι υποχρεωτική για τον ιδιοκτήτη του Συνεργείου σε περίπτωση που δεν απασχολεί άλλους τεχνίτες ψηφιακού ταχογράφου.  2. Το Συνεργείο που απασχολεί πέραν του ενός (1) τεχνίτη ψηφιακού ταχογράφου, υποχρεούται όπως ορίσει έναν εξ αυτών ως υπεύθυνο για την ορθή εκτέλεση των Εργασιών Ψηφιακού Ταχογράφου στο χώρο του Συνεργείου όπως περιγράφονται στη παρούσα απόφαση. Άρθρο 5 Διδακτέα Ύλη – Εξέταση υποψηφίων Η διδακτέα ύλη της εκπαιδευτικής διαδικασίας για την απόκτηση της βεβαίωσης του άρθρου 2.3 της παρούσης παρατίθεται στο Παράρτημα ΙΙ. Σελ. 262,388 Τεύχος Σελ. Άρθρο 6 Υποχρεώσεις - Έλεγχος Συνεργείων 1. Οι Ν.Υ.Μ.Ε. ελέγχουν, κατά τα οριζόμενα στην κείμενη νομοθεσία, τα Συνεργεία και τους Τεχνίτες για να διαπιστώσει την καλή εκτέλεση των εργασιών που σχετίζονται αφ’ ενός με τη λειτουργία της συσκευής ψηφιακού ταχογράφου ήτοι εγκατάσταση, βαθμονόμηση, επισκευή, επιθεώρηση, έλεγχο αυτής και αφ’ ετέρου με την χρήση της ψηφιακής κάρτας Συνεργείου που κατέχουν οι τεχνίτες ψηφιακού ταχογράφου όπως ενδεικτικά είναι η Τηλεφόρτωση, η ασφαλής φύλαξη των καρτών, η αρχειοθέτηση των τηλεφορτωθέντων δεδομένων και η παράδοση αυτών σε ηλεκτρονική μορφή στους κυρίους των οχημάτων κατά τα οριζόμενα στον Καν(ΕΟΚ) υπ’ αριθμ. 3821/1985, ως ισχύει. 21.Ε.η.46 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 2. Η Ν.Υ.Μ.Ε. δύναται να διενεργεί τακτικές ή/και έκτακτες επιθεωρήσεις και ελέγχους. Κατά τα λοιπά εφαρμόζονται τα οριζόμενα στο άρθρο 7 του ν. 1575/1985, ως ισχύει. Για τα αποτελέσματα κάθε ελέγχου συντάσσεται τεκμηριωμένη έκθεση αυτοψίας. 3. Αν κατά τον έλεγχο διαπιστωθεί ότι ο μηχανολογικός εξοπλισμός είναι ελλιπής ή λειτουργεί πλημμελώς, για τη συμπλήρωση του σύμφωνα με την άδεια λειτουργίας ή την αποκατάσταση της λειτουργίας του τάσσεται, με απόφαση του οικείου νομάρχη, προθεσμία μέχρι 4 μήνες η οποία μπορεί, ύστερα από ειδική αιτιολόγηση, να παραταθεί μέχρι 8 μήνες.  4. Περαιτέρω, με απόφαση του νομάρχη επιβάλλεται προσωρινή ανάκληση 2 μηνών της άδειας λειτουργίας του Συνεργείου και της έγκρισης του τεχνίτη ψηφιακού ταχογράφου σε περιπτώσεις όπου διαπιστωθεί τεκμηριωμένα ότι οι υποχρεώσεις του τεχνίτη και του υπευθύνου του Συνεργείου που προβλέπονται στον Καν(ΕΟΚ) αρ. 3821/1985 περί ψηφιακών καρτών συνεργείων, σε συνδυασμό με τις διατάξεις του ν. 2472/1997 περί προστασίας προσωπικών δεδομένων τηρούνται πλημμελώς ή καθόλου. 5. Αν διαπιστωθεί ότι οι εργασίες του ψηφιακού ταχογράφου έγιναν κατά τρόπο που δεν συνάδει με τους κανόνες της τεχνικής επιβάλλονται διοικητικές κυρώσεις που προβλέπονται στο π.δ. 78/1988, ως ισχύει. Άρθρο 7 Κυρώσεις Οι διατάξεις του άρθρου 8 του ν. 1575/1985, ως ισχύει, εφαρμόζονται αναλογικά και στα Συνεργεία όπου εκτελούνται Εργασίες Ψηφιακού Ταχογράφου. (Ακολουθούν Παραρτήματα) 